河楊湖村

河楊湖村，是吳越浙江省杭州市蕭山區戴村鎮个一隻行政村，来夯永兴河东南。属于丘陵地带，区域面积1.47平方公里。

河楊湖村是2005年5月份河上桥、杨家桥、後马湖三隻村堂合并成个。全村总户数472户，人口1569人，耕地1110亩，山林316亩，水面47亩（2022年）。东到临浦镇浦二村，南到张家弄村，西到永兴河，北到石马头村。

 历史沿革 
2005年5月份河上桥、杨家桥、後马湖三隻村堂合并，各取一個字咾，呌河楊湖村。

元來个河上桥村：1949年5月份以后归白墅乡，合作化个辰光是石马头高级农业社，公社化个辰光是永兴公社河上桥大队。1984年个辰光是永兴乡河上桥村，设村民委员会。1992年开始归戴村鎮。

元来个杨家桥村：1949年5月份以后归白墅乡，合作化个辰光是九丰高级农业社，公社化个辰光是永兴公社杨家桥大队。1984年个辰光是永兴乡杨家桥村，设村民委员会。1992年开始归戴村鎮。

元来个後马湖村：1949年5月份以后归白墅乡，合作化个辰光是九丰高级农业社，公社化个辰光是永兴公社後马湖大队。1984年个辰光是永兴乡杨家桥村，设村民委员会。1992年开始归戴村鎮。

 自然村 

 河上桥：来夯村堂西北，传说白墅寺个和尚来夯永兴河丄造勒一埭桥，叫“和尚桥”，格上叫“河上桥”。民国《萧山县志稿·疆域·村落》有河上桥村名记载。20世纪30年代归二都廿一图。
 前陶，来夯村堂西北前陶湾，民国《萧山县志稿·疆域·村落》有前陶庄村名记载。
 杨家桥：来夯村堂西头，村西永兴河丄元来有一埭杨家桥。
 後馬湖：来夯村堂东头，北靠後馬湖。民国《萧山县志稿·疆域·村落》有後馬湖村名记载。20世纪30年代归二都廿一图。
 塘郎徐：村堂周围造过防洪塘，徐姓聚居，介咾叫塘上徐，后歇来写成塘郎徐。20世纪30年代归二都廿一图。2014年出版个《杭州市萧山区地名志》裏向寫

 参考文献 

Category:戴村镇
Category:萧山区村级行政区划